
XIV INTERCEDIT TERENTIUA 


ANNUS SCHOL. VI. NUM. 49 1935-1936 MENSE JANUARIO MCMXXXVI 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pesetarum ln Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Larida) - Universidad - Espafia 


De recta linguae Latinae pronuntiatione 

De littera H (sequitur) 

Charisius h aspirationem notat et ante vocales et post conso¬ 
nantes hoc modo: «H littera proprie continens aspirationem, omni¬ 
bus vocalibus praeponitur, nulli subjungitur nisi consonantibus ut 
Thrasea, Thracia et nominibns Graecis 0 '». Et in alio loco: « Graecus et 
ortus sine aspiratione dici debere Varro ait; et ortum quidem quod in 
eo omnia oriantur, Graecum autem a gerendo, quod mater ejus duo¬ 
decim menses utero eum gestavit vel a gracilitate corporis, ut qui¬ 
dam volunt. Sed consuetudo et Gracchos et hortos cum aspiratione 
usurpavit* <2) Non aliter rem deducimus ex illo: « Harena dicitur quod 
haereat et arena quod areat; gratius tamen cum aspiratione sonat.* (3) 
Quibus omnibus haec addit: «Sonus in pronuntiatione invenitur. 
Similiter adspiratio ad sonum pertinet, tametsi nos h quasi litteram 
ponimus, sed hoc vitium in scripto invenitur cum aut choronam pro 
corona aut umum pro humo legimus.»<*> 

Curiosissimum etiam est hac de re Divi Augustini testimonium 
quod praetermittere nolo: <s) «Vide, Domine, et patienter, ut vides, 
vide quomodo diligenter observent filii hominum pacta litterarum et 
syllabarum accepta a prioribus locutoribus, et a Te accepta aeterna 
pacta perpetuae salutis neglegant; ut qui illa sonorum vetera placita 
teneat aut doceat, si contra disciplinam grammaticam, sine aspira¬ 
tione primae syllabae otninem dixerit, displiceat magis hominibus 
quam si contra tua praecepta hominem oderit cum sit homo». 

(I) Kcil, l, 14 (2) Ib. 82.-(3) /b. 103 —{4) Ib. 264-(5) Confcionum 1. 18 


AC Segarra - Palaestra Latina (Cervera) 01/01/1936 - Pagina 3 





72 


Ex Prisciano aspirationem secum ferre h deduces, si haec verba 
ejusdem perpendas: «In h quae est nota aspirationis non potest ter- 
minari syllaba; invenio tamen in vah et ah interjectionibus termina¬ 
lem videri syllabae h, sed magis puto, ut superius dictum est, per 
apocopam hoc solere fieri cum perfecta vaha et aha sint, vel quod 
abscondita voce solent interjectiones et hujusmodi voces proferri, ut 
etiam ha ha, he he.* 

Quid cogitet Servius Grammaticus facile deprehendas ex illo: 
«Per aspirationem quando facimus barbarismum dubitandum est an 
pronuntiationi imputaretur an scripto, quoniam haec aliquando an¬ 
helitus et cum linguae est scribendo esse dicitur, cum anhelitu in 
pronuntiando». <2) Pompejus autem: «Scire debemus quod aspirare 
non debemus, nisi quando sequitur vocalis; puta homo, ideo praepo¬ 
no h quia sequitur o vocalis. Hircus, huic, hujus, Hercules ideo prae¬ 
ponuntur istae aspirationes, quia sequuntur vocales. Nec tameh ubi¬ 
cumque vocalis fuerit ubique aspirare debemus; non recurrit hoc. 
Non enim ubi vocalis est, necesse habemus semper aspirare; sed 
ubicumque nos habemus aspirare, necesse est ut sequatur vocalis. 
Nam ecce amicus, a vocalis sed tamen non addis aspirationem; orator, 
non addis aspirationem. Ergo non ubicumque vocalis fuerit necesse 
est ut aspiremus; sed ubicumque est aspiratio, necesse est ut vocalis 
sequatur.» (3) Simili modo loquitur Donatus: «Per aspirationem depre¬ 
henditur etiam basbarismus quem quidam scripto, quidam pronun¬ 
tiationi judicant adscribendum propter h scilicet quam alii litteram, 
alii aspirationis notam putant.»' 4 ' Sergius autem ad Donatum: «Non 
solum tunc h praeponitur ut hasta heros hircus homo humus. w «An¬ 
tiquorum consuetudo respicienda est, quibus moris fuit pro hac ad- 
spiratione (h) litteram dicere f; itaque harenam justius quis dixerit 
quoniam apud antiquos f arena erat, et hordeum quia fordeum et, si¬ 
cut supra diximus, hircos quoniam firci erant et haedos quoniam 
faedi. w 

*H sicut in quaestione est littera sit necne, sic numquam dubi¬ 
tatum est secundo loco a quacumque consonante poni debere; quod 
solus Varro dubitat. Vult enim autoritate sua efficere ut h prius po¬ 
natur ea littera cui adspirationem confert, et tanto magis hoc tentat 
persuadere quod vocalibus quoque dicit anteponi, ut heres hircus. 
Sed Varronem praeterit consonantem ideo secundo loco h recipere, 
quod non possit ante se adspirationem nisi vocalis habere Itaque et 
ante et post A littera cuicumque vocali adjungatur, sonabit Haec 


(1) Keil, II. 48.-(2) I&.1V.4U.-(3) Ifr . V. 107 . - («> Jb , VI. 392 -(5) Ib., VI, 476 - (4) Vatia» 
Intua - Keil, VH, 81 . 

enim natura vocalium est ut ante se aut post se h litterae enuntiatio¬ 
nem non impediant* 0 ». 

«Varroni etiam placet r litteram si primo loco ponatur, non ad- 
spirari, lector enim ipse, inquit, intellegere debet Rodum, tametsi h 
non habet. Rhodum esse, retorem rhetorem. Sed eadem observatio 
non necessaria est, sunt enim verba primo loco r litteram habentia 
non minus Latina, quam Graeca. Itaque merito auferemus adspira- 
tionem Roma regina rapa Rodus». m Non aliter sensit Priscianus: ,3) «Rh 
ideo non est translatum ab illis (Graecis) in aliam figuram, quod nec 
sic cohaeret quomodo mutis, nec, si tollatur, minuit significationem. 
Quamvis enim subtracta aspiratione dicam retor Pyrrus intellectus 
integer manet...» Calamo otium non dabo quin antea de ph quid¬ 
quam addidero. 

Signum illud aspiratum ph respondens litterae <p Graecorum 
in verbis Graeco-latinis, communiter pronuntiatur ut f Latinum 
Quod quam inepte fiat, meo quidem judicio, subinde probare con¬ 
tendam. Fuerit quisquam qui pro justificanda ea pronuntiatione illud 
adferat Diomedis :* 41 «F consonans semivocalis praepositiva. Pro hac 
in Graecis dumtaxat nominibus p et h utimur, ut Phaethon ». Sed 
contra eam pronuntiationem, quae a Diomede probari videtur tria 
praebeo argumenta. A) Non semper «p Graecum per ph Latina vertitur 
ut videlicet struppus axpocpa, tippa xtcpnj, supparus Stcpapoc. B) Claris ver 
bis negat illud Priscianus grammaticus: (5) «Hoc tamen scire debe¬ 
mus, quod non fixis labris est pronuntianda f quomodo ph, atque 
hoc solum interest. C) Si ph sonaret ut f, mutaretur potestas litterae 
p, quod juxta Priscianus fieri nequit: «Spiritus potestatem litterae 
non mutat, unde nec vocales, addita aspiratione, aliae fiunt et aliae, 
ea desumpta (6) ». 

Conclusio. —Ex his omnibus testimoniis haec deducenda vi¬ 
dentur: a) Hest vere littera consonans: b) In oratione prosa aspira¬ 
tur et ante vocales et post consonantes; c) intra versum communiter 
nihil valet nisi ex licentia poetica cum positionem facit et synaloe- 
pham aut ecthlipsim impedit; d) litterae r in prima syllaba (Rhodus, 
rhetor) nihil ad pronuntiationem addit; e) ceteris consonantibus c p t 
communem subtilitatem adimit et crassitudinem tribuit; f) ac proin¬ 
de p non mutat in / sonum. 

Emmanuel JOVE, C. M. F. 


(1) Caialodonia • Keil. VI, 152 -(2) tb. VII. 154 -0) KMt.II. 19.-(4) ffeil, I, 424 -(5) Ib. II, 11-12 
-(6) Id tb. 

PLANITIES GLACIATA 

Quinte, veni soliis ferratis utere mecutn 
Progenuit melius nil glacialis hiems. 

Frigida tempestas pueros nunc allicit omnes 
Ut petat hibernas quisque paludis aquas. 

Plena palus plenique lacus sunt flore juventae 
Regnat ubique jocus, nec dolor esse poteSl. 

Ecce volant per aquas fluviales agmina laeta 
Et manibus junctis frater it atque soror! 

Hic varias glacie describit mille figuras 

Ille trahit circos, quos Stupei omnis homo. 

Hi volitant celeri gressu per aperta locorum 
Illi ceu timidus litora nauta premunt. 

Hi glacie condunt nivibusque paluSlribus arcem, 

Occupat illa manus bellica Martis opus. 

Aera perSlrepitant globuli ceu tela nivosi 
Et servare caput res pueris gravis eSl. 

Hic cadit ecce puer, male qui consuetus eundo eSl 
Qui melius didicit, fert cito frater opem. 

Ille vehit matrem curruli sede sendentem, 

Quam circumsiliunt pignora cara tori. 

Undique laetitiae comparent prospera signa; 
Purpureisque genis Stat vigor indomitus 

Quodsi vis hiemis dulcedine, Quinte, teneri, 

Jam venies mecum! Stagna lacusque vocant. 

Fridericus C. HULTGREN 

Cursus Gymnasticus^ 

QUINTI HORATII FLACCI CARMEN SAECULARE (sequitur) 

Producas subolem: ut suboles partu care putans quam in superiosi stropha 
edita laeta capiat incrementa Unde nui- verba «aperire /-artus 11 , cum e contra idem 
la in V stropha inest tautologia ut voluit sit ac illud Od. II, 13 produxit i. e. cura- 
Peerlampius, (1) nihil aliud hoc signifi- vit ut cresceres atque adolesceres 

lite et nefasto te posuit die. 
quicumque primum, et sacrilega manu 
produxit... 

Ordo est: 0 diva. precamur ut produ- mo quoque anno saeculares ludos cele- 

cas subolem Romanam et prosperes decreta brandos autumant, contraque Horatius 

patrum super fugandis feminis et super /e- noster cum Zosimo decimo et centesimo 

ge marifa feraci novae prolis. — lege nta- quoque anno reponunt, quam senten- 

rita: Caesar post bellum legem tulit ne tiam Commentaria ludorum Saec. con- 

quis aut caelebs esset aut vidua nubilis, firmant: «Sacrificium saeculare ludosque 

quae possit jactura juvenum reparari qui centesimo et decimo anno recurrunt»( 5) 

qua bellis civilibus contingerat Nam De hac re loculenter disserit E. Deihl, 

prope octoginta milia armatorum inte- «Das saeculum seine riten und gebete» in 

rierant. (2) Quae lex de maritandis ordi- commentario Rheinisches Museum fur 

nibus seu Julia dicta est. Sed Caesar non Philologie, Franfurt am Maim 1934 pp. 

primus hanc legem sanxit, sed confir- 254 et sqtes. — ter die claro: Ludi saecu- 

mavit et emendavit, nam anno jam 624 lares tribus diebus totidemque noctibus 

ab U. C. Metellus Numidius censor sta- celebrandi mos fuit, a nocte videlicet ul- 

tuit, ut tradit Gellius, (3) et Cicero me- tima m. Maji ad tertium diem Junii, sa- 

morat in libro I, De legibus, 3: «Caellbes crificiis nocturnis et diurnis, ludis scae- 

esse prohibento» Haec lex Julia de ma- nicis, circensibus, honorariis. Sacrificia 

ritandis ordinibus non confundenda cum nocturna Augustus in campo ad Tiberim 

altera lege nonnunquam ab auctoribus Archivo ritu h. e. aperto capite offerebat 

Julia quoque appellata quam Augustus hac ratione: prima nocte Moeris seu Par- 

senior a ab U C. 758, quinquenio ante- cis agnellas novem novemque furvas ca- 

quam moreretur, M. Papio etQ. Poppaeo preolas; altera nocte (1/2) Ilithyiae libas 

Coss., perferri curavit. novem.popanas novem, novemque ptho- 

Strophae VI ordo est: Precamur ut es; tertia nocte (2/3) Terrae matri suem 

certus (annorum) orbis deciens per annos plenam. Diurna sacrorum sollemnia 

undenos facta referat cantus et ludos fre- ita ordinata ersnt, ut primo die in Capi- 

quentes per tres dies claros totidemque noc - tolio Jovi D O. M. bovem proprium seu 

tes. — certus undenos: h. e. saeculum, perfectum Imperator litaret, altero die in 

quod Juxta Censorinum (4) definitur: ipso Capitolio Junoni reginae bovem fe- 

espatium vitae humanae longissimum partu minam, tertio die in Palatio (eodemque 

et morte definitum». Romanorum saecula modo in Capitolio) Apollini et Dianae 

saecularibus ludis distingui solent, sed libas, popanas, pthoes novem numero 

cum temporum intervalla, quibus ludi Venatione quadam magna, paucis post 

isti referri debeant sint incerta, diversa diebus habita, saeculares ludi ciaudeban 

est 'etiam apqd auctores saeculorum tur (6) — frequentes— muy concurridos: 

cumputatio: itaque Varro, De scaenicis tanta enim erat Romae populorum fre- 

ori ginibus I et Livius CXXXV1, centesi- quentia ludis saecularibus perdurantibus 

(•) Conf. num »up p 65. 

(1) Cf Strtner. 1 c -(2) Cf. Suet. Oct. Aug. Aug. c. XXXIV. - (3) Noct, Att. 1. 6.-(4) De d!e nat 17 - 
(5) C I L, 32. 323. v. 25 —(6; C. I. L. 32, 323. Commentaria Lud. Saec. 

ut verba Ovidii «orbis in Urbe fuit» ve¬ 
rissima fierent. Consulto autem adjecti¬ 
vum frequentes in extrema stropha col¬ 
locavit. Illas enim voces, in quibus ma¬ 


xima vis posita est aut primum aut 
postremum enuntiationis locum tenere 
consuetum est. 


VII. PUERI 

Vosque, veraces cecinesse Parcae, 
quod semel diftum eft ftabilisque rerum 
terminus servet, bona jam peraitis 
jungite fata. 

Por vos, ob Parcas, en cantar veraces 
lo prefijado, el immutahle orden , 
d tos cumplidos venturosos hados 
nuevos se aitadan. 


VIII. PUELLAE 

Fertilis frugum pecorisque tellus 
spicea donet Cererem corona; 
nutriant fetus et aquae salubres 
et Jovis aurae. 

Fertil en frutos y en ganado el suclo 
corone a Ceres con espigas de oro, 
crien cosedhas saludables aguas 
y auras suaves. 


Vosque... Parcae-. Precibus jam in A- 
pollinem et Dianam rite peractis poeta 
novas subjungit ad Parcas et Tellurem, 
sicut versus Sibyllini praescripserant. 
Parcae tres erant sorores filiae Erebi et 
Noctis, Clotho Lachesis et Atropos dic¬ 
tae. Eae dicuntur etiam Fata et praeesse 
vitae hominum et unicuique nascenti 
sortem suam canere. Clotho enim fila 
vitae net, Atropos eadem fila caedit, 
Lachesis vero suam cuique sortem et 


vivendi genus statuit. Itaque prima ini¬ 
tiis praeest. altera fini, tertia cursui. 
Parcae civitatibus et populis praeesse 
quoque credebantur, qua ratione Hora¬ 
tius in hoc S. C. confisus invocat, eas- 
que veraces appellat, h. e. non mendaces 
(1), quippe quas in suis decretis et effa 
tis falli nunquam contigit Cum vero 
Romano populo stabilis rerum termi¬ 
nus sit praenuntiatus juxta illud Ver¬ 
gilii 


His ergo nec melas rerum nec tempora pono; 
Imperium sine fihe dedi; (2) 


non tantum precatur poeta ut servent 
hunc terminum, sed bona fata peractis 
adjungant —veraces cecinisse: infinitivus 
pro gerundio ponitur = veraces in ca¬ 
nendo. Exempla similia adfert Cl. Lio- 
bera (3): audax omnia perpeti — ad om¬ 
nia perpetienda (4); non mihi sunt vires 
inimicos pellere tectis (5); Ambo florentes 
aetatibus, Arcades ambo et cantare pares 
el respondere parati (6). Sed praeter hanc 
poeticam loquendi formam, adest etiant 
praeteriti infinitivi usurpatio, modo quo 
usurpatur infinitivum aoristum, quod 
verbo quodam praemisso saepius acci¬ 
dit quam praemisso adjectivo, Ex. gr. 
Ne quis humasse velit Atacem, Atrida, ve¬ 


tas cur? (7); Si curat cor spectantis teti¬ 
gisse querela (8). Parcas poeta veraces 
dicit quia earum auxilium implorat; e 
contra mos est inter poetas despecta 
epitheta eisdem tribuere, videl: imma¬ 
nes, saevae, avidae, dirae, crudeles, in¬ 
festae, invisae, iniquae, mutae, nocentes. 

Ferulis Tellus: dea terrae, quam cum 
Cerere uuum et idem aliqui faciunt; sed 
his Horatius non favet; nam precatur ut 
Tellus (subjectum agens) donet Cererem 
(subj, patiens) spicea corona. Donare 
construitur generatim cum accusativo 
personae et ablativo rei, ut in hoc exem¬ 
plo Horatiano, vel cum dativo personae 
et accusativo rei tanquam verba dandi, 


(1) CMI. Od. 16 37 -(2) Aen I 2’8 279 -(3) Gramtnat. Classicae LatiniialK 34 .-(♦> Hor. Od. I, 3, 
25-(S) Cb . Her . I 10) - (6) VerJ Ec 7, 4-3 —(7) Hor. Sat. 11, 3. 187.-(8) Ar Poet 9» Cf etiam Od IU. 
4. 51-. Ept.l. 17. 5; II. 2.109 

e. c.: Non pauca suis adjutoribus large 

effuseque donabat IV). YotctUltvVus Uaietv 
adfert etiam exempla cum accusativo 
personae et genitivo rei atque cum ac¬ 
cusativo personae et rei —Cererem: Ety¬ 
mon varie proponitur Placet Ciceronis 


proferre judicium (2); Est a gerendis fru- 

gibus ceres, lanquam Geres, casuque prima 
littera itidem immutata, ut a Graecis, nam 
ab illis quoque AYjp.7jnrjp quasi 
nominata est. Proprie Ceres dea fru¬ 
menti. 



IX. PUERI 

Condito mitis placidusque telo 
suplices audi pueros, Apollo; 

Blando y risueno con la vira oculta 
oye d los niitos en su ruego, Apolo; 

Nona stropha octavae mire cohaeret 
epithetis condito telo et siderum regina 
bicornis Namque telo ex pharetra de¬ 
prompto Phoebus seu Apollo pestem ac 
calamitates, in primis pecori, immittere 
ferebatur (3); Luna autem lucido suo si- 


PUELLAE 

siderum regina bicornis, audi, 

Luna, puellas. 

Luna bicorne, de los aflros reina, 
oye a las nitias. 

dere alternisque cornuum vicibus ad te- 
rae fertilitatem caelique temperiem ac 
salubritatem plurimum valere credeba¬ 
tur. Ceterum bicornis Luna dicitur, 
quia, teste Juventio, Luna crescente, lu¬ 
di saeculares celebrabantur. 


X. PUERI 

Roma si veftrum eft opus Iliaeque 
litus Etruscum tenuere turmae, 
jussa pars mutare Lares et urbem 
sospite cursu, 

Si Roma es vueflra y mubbedumbres Ilias 
el pie pusieron en marina Etrusca, 
mudar de casa y ciudad mandadas, 
con feliz, curso, 


XI. PUELLAE 

cui per ardentem sine fraude Trojam 
cadus Aeneas patriae superstes 
liberum munivit iter, daturus 
plura relidis: 

y a ellas sin riesgo por la ardiente Troya 
el caSlo Eneas de su patria salvo 
libre camino aseguro y dio luego 
mayor grandeasa: 


XII. 

di, probos mores docili juventae, 
di, sene&uti placidae quietem, 

Romulae genti date remque prolemque 
et decus omne. 

dad vos, ob dioses, probidad al docil 
joven, al viejo quietud tranquila, 
de Roma al pueblo con hacienda y prole 
dad toda gloria. 


XIII. 

Quaeque vos bobus veneratur albis 
clarus An£hises Venerisque sanguis 
impetret, bellante prior, jacentem 
lenis in hoftem 

Y el que os venera con novillos blancos, 
noble de Anquises y de Venus sangre, 
sea mayor que el enemigo, y blando 
sea al vencido. 


(1) Clc S. Ro» 8, 23-(2) II N»t. Deorum 26, 67.-0) Homtr. U, l 50 

Roma si vestrum...: Ordo grammati¬ 
calis est: «Di, si Roma est opus vestrum 
parsque Iliae turmae, jussa (j diis) mu¬ 
tare l.ares et urbem, tenuere litus Etrus¬ 
cum sospite cursu, cui = (e/ huic parti 
Iliae turmae) castus Aeneas superstes 
patriae munivit sine fraude iter liberum 
per ardentem Trojam, daturus = (ut da¬ 
ret) plura relictis — (quam relicta ); date, 
di, probos mores docili juventae — 
Roma opus deorum dicitur quorum jus¬ 
su Aeneas, Romanorum auctor, in Ita¬ 


liam pervenit, ut tradunt Vergilius et 
Livius. — Litus Etruscum: Tiberi in Etru¬ 
ria orienti, eidem Tuscus nomen quoque 
est, quod litori dedit. — jussa pars: non 
sine causa «pars», nam cum Aenea non 
omnes in Latium pervenerunt; alii enim 
in llliriam. Venetiam, Campaniam, Sar¬ 
diniam penetrarunt; pars «jussa», quia 
dii jusserant solum vertere et Trojam re¬ 
linquere — sospit: cursu: prospera et se¬ 
cunda navigatione. Quod et .Sibylla 
praenuntiaverat; 


...cursusque dabit venerata secundos (1) 


Cave tamen credas Aeneam sine la¬ 
bore in Italiam pervenisse: nam multis 
adversisque casibus Trojanorum pere- 
gri"atio abundavit ut patet in Vergiliano 
pofimate. - per ardentem sine fraude Tro¬ 
jam: Horatius noverat traditionem vete¬ 
rem de Trojae vastatione atque incendio: 
Aeneida quoque absque dubio noverat 
ut ex his adjunctis liquet dignoscere. 
«Sine fraude» i; e. sine noxa, sine damno 
flammae. — Castus Aeneas: h. e. a flagitio 
et scelere purus; non intestus adulter ut 
Paris, non perjurus ut Priamus — datu¬ 
rus plura relictis: reliquerant nempe Tro¬ 
jam florentem civitatem, sed Aeneas, 
deorum praesidio, parti Trojanorum se- 
cum peregrinantium Romam daturus 
erat potiorem civitatem et caput mundi. 
— remque prolemque et decus omne: opes, 
genus, gloriam. — quaeque: non desunt 
editiones quae «quique» pro «quaeque» 
adferant, easque secuti Llobera et Me- 
nfndez Pelayo (2) interpretes dixerunt: 


ii Y el que os venera..» - veneratur: vene¬ 
rari cum duplici accusativo, rei videl, 
et personae, interdum occurit, et tunc 
idem est ac rogare, impetrari. Unde 
«quaeque f acc rei) vos («ice. personae) 
veneratur bobus albis clarus sanguis An¬ 
chisae Venerisque» hac ratione interpre¬ 
tandum hispanice videtur: «et ilustre vds- 
lago de Anquises y Venus alcance lo que os 
pide con (el sacrificio de) blancos bueyes... 
Exemplum simile Caecina ad Cic. ad- 
fert: «qui multa deos venerati sunt con¬ 
tra ejus salutem» (3). — A nchisac Vene¬ 
risque sanguis: Hoc ad- Augustum per¬ 
tinet, qui a Julio Caesare; lulius vero 
a Iulo, filio Aeneae, originem ducere 
dicebatur. Aeneas autem, Iuli pater, 
Anchisae Venerisque filius reputatus 
est. Qua ratione Veneri Genetrici tem¬ 
plum Romae constitutum ac consecra¬ 
tum fuit. In quarto odarum libro eun¬ 
dem cogitatum exprimit Venusinus: 


Trojamque et Anchisen et almae 
progeniem Veneris canemus. (4) 

— lenis in hostem: h. e Augustus prior hostem jacentem. Simili modo dixerat 
(clarior) se ipso bellante imperet lenis in Mantuanus (5); 


Tu regere imperio populos, Romane, memento: 
Hae tibi erunt artes: pacisque imponere morem 
Parcere subjectis et debellare superbos. 


(1) Aea III, 461.—(2) Odas de Horaclo traducldaa e imltadas por los lageoioi espaflolea. Bsrcelona, 1882; 
Canto Secular p. 309 -(3) Caec, ad Clc 6 Fam 7. — (4) Od. lib, IV, 15. 30 -(5 Aen, VI 852-855.- 

XIV. PUERI 

Jam mari terrraque manus potentes 
Medus Albanasque timet secures, 
jam Scythae responsa petunt superbi 
nuper et Indi. 

Ya en mar y tierra las pujantes huettes, 
el medo teme y la segur albana, 
ya el cita, el indo, poco ha soberbios 
ordenes piden 


XV. PUELLAE 

Jam fides et pax et honos pudorque 
priscus et negle&a redire virtus 
audet, adparetque beata pleno 
copia cornu 

Ya la fe antigua y el pudor y la honra, 
la paz, amada y la virtud pospueHa 
osan volver y la abundanda fertil 
llena su cuerno. 


Albanas secures: Albanas pro Roma¬ 
nas, nam Roma Albanorum veluti colo¬ 
nia fuerat. Alba, Romae parens, caput 
fuit Latii vetusti primum ab Ascanio, 
cui cognomen Iulus, Aeneae filio condi¬ 
ta (1) a qua civitate traditus est mos ut 
prius rei virgis cederentur quam securi 


ferirentur, sicut Messenius tradit Horatii 
commentator. — Medus... Scythae nuper 
et Indi: Medus (Parthus) qui erat in Asia, 
et Persidem occuparat. Scytae sunt sep¬ 
tentrionalis Asiae populi. Alias idem 
pogta cecinit: 


Te Cantaber non ante domabilis, 
Medusque et Indus, te profugus Scytes 
miratur, o tutela praesens 
Italiae dominaeque Romae (2) 


Haec omnia non sine ratione memo¬ 
rat Horatius Augusti adulator. Augustus 
enim, ait Suetonius, domuit partim duc¬ 
tu partim auspiciis suis Cantabriam, 
Aquitaniam, Pannoniam, Dalmatiam, 
cum Illirico omni: item Rhaetiam et 
Vindelicos ac Salassos, gentes Inalpi¬ 
nas. Coercuit et Dacorum incursiones, 
Germanosque ultra Albim fluvium sub¬ 
movit. Alias itera nationes male quietas 
ad obsequium redegit... Qua virtutis 
moderationisque fama Indos etiam et 


Scythas pellexit ad amicitiam suam po- 
pulique Romani ultro per legatos peten 
dam. (3) — cornu copiae: metaphora sicut 
apud Haebreos, et apud Graecos et Ro¬ 
manos usitatissima, cujus haec est fabu¬ 
la. Juppiter a Nymphis nutritus est lacte 
cujusdam caprae, A malthae dictae, quas 
ut remuneraretur placuit Jovi ut ex illius 
caprae curnu refecto, omnes fruges et 
fructus in perpetuum manerent. Hinc 
cornu copiae vocatum est. 


PUERI ET PUELLAE SIMUL 


XVI. 

Augur et fulgente decorus arcu 
Phoebus acceptusque novem Camoenis, 
qui salutari levat arte fessos 
corporis artus, 


(t) Aco 1.266-274.-(2) Od. IV. 14; i v. 41 et »qq. cfr. etlum Od. IV, 5, 25-28.—(3) Suet. Ilb. II. D. Oct: 
C. Augustus, 21. 


XVII. 

si Palatinas videt aequus aras, 
remque Romanam Latiumque felix 
alterum in luflrum meliusque semper 
prorogat aevum. 

Gallardo Febo con el areo hermoso, 
augur y accpto a las Cametias tiueve, 
que alivio dulce a los exhaustos miembros 
coti su arte predla, 

XVIII. 

Quaeque Aventinum tenet Algidumque, 
quindecim Diana preces virorum 
curet et votis puerorum amicas 
adplicet aures. 

Diana acoja de los quince el ruego 
buena las preces de los ninos oiga 
la que las cumbres Aventinas tietie 
y Algido mora. 

Augur... Phoebus: Phoebo seu Apolli¬ 
ni quottuor artes tribuebantur quas Ho 
ratius his quattuor versibus complecti¬ 
tur: divinatio seu augurium, sagittandi 
peritia, musices ac pofisis, demum ars sa¬ 
lutaris seu medicina — si Palatinas: «si», 
non est particula dubitativa, sed illativa; 
eandem vim habet ac conjunctiones 
nam. etenim. Simile occurrit exemplum 
in stropha decima: Roma si vestrum est 
opus...» — Aras: vel arces ut aliae editio¬ 
nes volunt, quibus Llobera usus est; sed 
ego cum Vollmet naras» malo, nam in 
monte Palatino templum Apollini dica¬ 
verat Augustus Imperator. — lustrum: 
plurium annorum spatium significat, 
teste Censorino (1): «Idem tempus anni 
magni Romanis fuit, quod lustrum ap¬ 
pellabant, ita quidem a Servio Tullio 
institutum, ut quinto quoque anno cen¬ 
su civium habito lustrum conderetur; 


si mira grato el palatino alcdscar, 
si grato a Roma y al diiboso Lacio 
de luflro en luStro los prospere y ame 
eternamente. 

XIX. 

Haec Jovem sentire deosque cun&os, 
spem bonam certamque domum reporto 
do&us et Phoebi <3iorus et Dianae 
dicere laudes. 

De que e£lo Jove con los dioses quiere 
yo llevo a casa la esperanzax firme, 
llevala el coro de Diana y Fevo 
doQo en los cantos. 

sed non ita a posteris servatum .. Rur¬ 
sus tamen annus idem magnus per Ca¬ 
pitolinos agones coeptus est diligentius 
servari». — aevum: est temporis perpe¬ 
tuitas. — prorrogat: alii prorroget. — Al¬ 
gidum: mons non procul a Roma situs 
in quo, sicut in Aventino, aediculae Dia¬ 
nae sacrae dicatae erant (2). — quinde¬ 
cim virorum: Duumviri initio tantum fue¬ 
re ab ipso Tarquinio Superbo constituti 
quibus libros oraculorum Sibyllae cus¬ 
todiendos tradidit et interpretandos; pos¬ 
tea decemviri, et a Sulla Felici dictatore 
quindecimviri fuerunt. — doctus chorus: 
ordo est: «Chorus doctus dicere ( in di¬ 
cendo) laudes Phoebi et Dianae»; unde 
non recte interpretatur Llobera cum ver¬ 
ba ttPhoebi et Dianae» non ad chorum, 
sed ad laudes refert. 

JOSEPHUS M. JlMfiNEZ, C. M. F. 


(1) De die natali, XVI11. circa flnemi—(2) Od. 1. 21. 6, 

De artificiosae harmoniae principio 
in arte poetica Horatii 

i 


Bis millesimum Horatianae nativita¬ 
tis aniversarium non puto Hispanis alla¬ 
turum magis splendidam humaniorum 
Studiorum florationem quam Vergilianus 
attulit bis millenarius. Dolendum qui¬ 
dem, si res ita fiat, quod saecularis haec 
commemoratio tam sit humilis quam illa. 

Nihil de illo epicorum Latinorum 
principe remanet omnino, eo anno Ver- 
giliano editum, ne opus quidem simile 
«Virgilio en Espaha» quod ex paritate 
quadam poStulat vetus ille liber —neque 
obsoletus— «Horacio cn Espana» quem 
scripsit immortali vir memoria Menendez 
Pelayo.Ille quidem, Horatianus noSter 
exSlitit poftremus, qui Horatium conci¬ 
nens, poetici inftin&us attigit faftigium 
in nobili poemate «EpiStola a Horacio»: 

«Yo guardo con amor un libro viejo...» 

In opere omnium clarissimo'*) «De 
idearum aeSteticarum hiStoria» cujus fi¬ 
nem, sicut etiam aliorum operum ejus, 
claudere necesse eft funerea hac inscrip¬ 
tione «manet opus morte interruptum», 
paginas Studio dedit idearum Horatii 
aeStaticarum quae, ut ego opinor, nati¬ 
vum prae se ferunt sigillum tumultuariae 
celeritatis qua ingenium illud criticum 
interdum conscribebat. Immensus prae 
oculis ejus patebat rerum prospe&us, 
cujus comprehensionis Studium quadam 
quasi febri mentem et calamum afficie¬ 


bat. Quod gessit, titanis opus dices; 
quod autem mente concepit, opus erat 
compluribus generationibus perficien¬ 
dum. 

Internam poematis Horationi unita¬ 
tem non vidit Menendez Pelayo eo quod 
non agnoverat originem AriStotelicam- 
Alexandrinam do£trinae quam EpiStola 
ad Pisones tradit. «Puerile fuit —ait 
M. Pelayo— quod in ea nonnulli ordi¬ 
nem desiderarent do&rinalem qui in 
compositionem poeticam minime cadit 
atque ingenii Horatiani circuitionibus li¬ 
beris et errantibus collu£iatur».(a) 

Quam quidem unitatem cum non 
agnoscat magnus ille censor, do&rinam 
Horatianam exponit «Artis poeticae» vi- 
ginti orio rubricis «nullo alio ordine 
quam tribuere iis voluit magnus poeta». 
Atque ita tandem claudit: «Ea eft jurium 
atque officiorum tabula vere mirabilis, 
cujus juventam nec saecula decem et 
novem potuerunt labefa&are, hodieque 
eodem virore gaudet atque tempore quo 
fuit promulgata». Noitri qualiscumque 
laboris ea MagiStri verba lemma ponan¬ 
tur, dum in apparente praeceptorum Ho¬ 
ratianorum confusione legem detego quae 
eis unitatem praebet et plus quam ae¬ 
neam perennitatem. Talis eft lex harmo¬ 
niae in arte classicorum vere anima; vel 
ut ipse Menendez P. concinit: 


(i) Scimus autem de hoc argumento ‘Virgilio e» Etpaiia» quemdam er ejus discipulis virum fdaccUrum negotium habere.— 
(3) Ideas Eseiticas, t. I.—(3) Ib. pag. 183. 

ne quid nimis emicat illud, 
Sobrietas aeterna! tui quae numinis exilat 
Arcanum vocum concisio. Forte sonoris 
Vis animi numeris ruit, ut torrentis aquarum 
Lapsus; et harmonica edidos trascendere lege 
Fines fas numquam, Grajis hanc quippe novena 
Mnemosynes proles sancivit»A l ) 


Talia fuit vates, talis et magifter. 
Epiftola ad Pisones non aliunde ortum 
habere potuit quam ex mente Helenica 
quae carminum epodumque secuta est 
modos. Salutem igitur Horatio tribuamus 
harmoniae principi simul et magiftro. 

Oportet autem ante omnia decernere 
litterariae do&rinae «Epi&ulae ad Piso¬ 
nes» Ariftotelicam filiationem. Vulgo ad¬ 
ducuntur apud omnes verba Porphi- 
rionis, primi Horatii interpretis, quibus 
veluti filo quodam condu&ore interna 
unitas, ordo poesis Horatianae, do&ri- 
nalis compago manifeftari potuit: «Con¬ 
gessit praecepta Neoptolemi, xoo Ilapta- 
vou de arte poetica, non quidem omnia, 
sed eminentissima». 

Quis vero fuerit Neoptolemus ille 
cujus praecepta in aureos Horatii modu¬ 
los tradu&a sunt? Dum res fuit ignota, 
nulla primi s£holia£tae verbis data eft 
fides. At praeter spem fragmenta cujus- 
dem deperditi operis Neoptolemi dete¬ 
guntur in libro V inclusa Ilepl xotr ( (idxtov 


Nihil utique novum de re dicere 
affe&abo, quod absit, de libro qui a 
prima illa aetate qua editus e£t in lucem 
abundat comentariis. Quod in versio- 
nibus Horatianis perennius eft litteris¬ 
que pulcris atque praesentibus aptius, 
id tantum subducere conabor. 

Philosophus hic epicureus laudatum li¬ 
brum Neoptolemi, Grammatici et poetae 
refert, qui fuit initio saeculi III vel sub 
finem saeculi IV ante Chr. N. 

Intererit multum igitur conceptus 
litterarios Neoptolemi reficere, qui fons 
exftitit Horatii et quidem direftus. Age 
vero, Neoptolemus vir peripateticus fuit 
ex sdhola Alexandrina, et praeterea com¬ 
pertum eft et philosophos et rhetores et 
grammaticos, quod simul erant universi 
sicut eorum magifter, dogmata Arifto- 
telis atque fundamenta fideliter retinuis¬ 
se. Itaque ftatuere possumus do&rinam 
et litteras Epistulae ad Pisones, quae in 
hiftoria litterarum adeo sublimia obti¬ 
nuit fata, per s£holam Alexandrinam 
cum icepi itoiTjxtxyjc Stagiritae conne&i. ^ 

Daniel RUIZ, C. M. F. 


Profestor Litterarum Latinarun 


(x) VJfia», Vertionet Latinat, 77. 


in Nationali Inftituto Bilbilitano 

(sequar) 


- Mcniodec Pelajo, Epia. a Horaeio: 

El «ne quid nimis* jsobricdad etcrnal 
La concisidn, secreto de tu numen. 

En torrentes de numeros sonoros 
desp^nasc tal vez tu fantasla; 
mas nunca pasa el tdrmino prescrito 
por la hirmSnica ley que a Jos helenos 
las hijas de Mnemdsine ensenaron. 

(3) Rofltaftni, in re philologica vir clarissimus laudem eft tandem adsecutus obtendendae omni perspicuitate filiationis Ale¬ 
xandri nae-Aribtotelicae Epibtulae Horatianae. Summam totius quaeftioni* satis claram videre licet apud C* melli-Orazio ,Arte pol * 
tica, con introduzione e note di Giuseppe Camelli — Firenze, 1933. 

Missiones Minime Neglegendae 

LUDI PERSONAE 

P. Florentius. Missionarius 

Josephus. Adulescens 

C laudius.| 

Henricus.1 Adulescentes 

Ludovicus .j 

Argumentum — Josephus, Florenti verbis inflammatus, in missiones conten¬ 
dere cupit. Henricus autem, ubi de ejus vocatione fit certior, mis¬ 
siones impugnat; sed argumenta Claudius et Ludovicus confringunt. 


J,— (solus) Nonnumquam mihi vocem 
Domini exaudire videbar, cum Ca- 
rolinas vehementer optabam. Nunc 
autem, de rebus istis cum Patre 
quondam missionario conlocutus, 
no n dubito quin Deus me ad istas 
missiones advocaverit. Nec timeo, 
quod ajunt, ne mea valetudo detri¬ 
mentum patiatur. Quid enim habet 
vita commodi? quid non potius la¬ 
boris?; et «qui alios ad justitiam 
erudiunt fulgebunt quasi stellae in 
perpetuas aeternitates» (Dan. 12, 3). 
O praeclarum diem, cum ad Insu¬ 
las proficiscar, ut mea quidem ope¬ 
ra indigenas illos adjuvem! 

Fl .—(ingrediens) Gaudeo sane quod te 
invenerim, ut tandem rus contende¬ 
re possimus Litteras modo Xaverii 
legebam, multas ad res perutiles 
Quas lege, quaeso, studiose, ut fa¬ 
cis. Quam copiosa in his signa verae 
caritatis invenies! Suorum in trum 
recordatione jucundissime frueba- 
tur: hac de causa, ut incipiebat scri¬ 
bere, omnino desinere non poterat; 
Romam petere cupiebat, ut S. Igna- 
tium amantissime complecteretur. 
Sed quid plura? Vita enim illius vi¬ 
ri omnis, amoris plena est 

J.—Atqui ego libenter lectito; recordor 
enim tantam in Xaverio fuisse cari¬ 
tatem, ut nomina uniuscujusque 
fratum in pectore fixa portaret; quin 


etiam, ad fratres genu flexus saepis¬ 
sime scribebat et inlacrimans om¬ 
nia, quae de illis altissime sentiebat, 
magno solacio narrabat 

Fl,- At, ut jam caritatem praetermitta¬ 
mus, nonne ardebas, cum excursio¬ 
nes illas apostolicas lectitabas? 

J. —Ardebam sane et lectio illa me ad 
imitationem inflammabat. Plane 
miratus sum quod, tam paucis an¬ 
nis, tot tantasque gentes ad Chris¬ 
tum trahere potuisset. 

Fl,. — Est. ut dicis, frater; sed attende, 
ad haec perficienda, quae dixisti, 
tantos labores toleravisse, ut vere 
eum in numero Martyrum habere 
possimus. 

J.—Gaudeo quod sermo in martyrium 
inciderit; nam in factis martyrum 
legendis sic accendor, ut omnes mo¬ 
lestiae omniaque pericula magna 
cum laetitia subeunda mihi esse vi¬ 
deantur Tu autem, quid de marty¬ 
rio opinaris? 

Fi , —Esse profecto aliquid natura pul- 
crum atque praeclarum, quod, spre¬ 
ta et contempta voluptate, optimi 
quique sequantur 

H. et Cl —(ingredientes) Salve Pater; 
salve Josephe. 

Fl. et J —Salvete, optimi adulescentes. 

Cl.—V estram vocem audivimus sermo¬ 
nique deesse noluimus. 

H. -Qufd agitabatis? 

Fl.—D e missionibus earumque moles¬ 
tiis ac solaciis. 

H,—Saepenumero admirari soleo, quod 
etiamnunc, aetate provectus, Caro- 
linarum desiderio movearis, ut per¬ 
gendi facultatem etiam atque etiam 
exores. 

Fl, —Rem haud sane difficilem admira¬ 
ri videris: mihi enim gratae jucun- 
daeque nec intolerabiles missiones 
videntur. 

Cl, —Cur igitur tam cito ex Carolinis re¬ 
migrasti? Num requiescendi causa?, 
num laboris fugiendi? 

Fl, —Minime vero; gravi morbo adflic- 
tus. recreaturus discessi. Et nunc 
efferor studio incolas, quibuscum 
diu vixi, videndi; nec eos solum 
convenire aveo, sed illis etiam us¬ 
que ad extremum spiritum opitulari. 

J.—Utinam et mihi Deus hujusmodi fe¬ 
licitatem reservet, ut Sancti Xaverii 
vestigia persequi possim! 

H, —Num tu Carolinas insulas etiam 
exoptas? 

J,—Heri cum Patre Florentio sum conlo- 
cutus. 

Fl.—R ecte tu quidem; sed urget ut de¬ 
ambulatum exeamus de rebus nos¬ 
tris tractaturi. 

H.—Valete ergo et (ad P. Flor.) Deus 
quod tantopere desideras concedat; 
(ad Jos.) tibique, quem haec ipsa 
studiosissime adpetentem video. 

Fl et Jos. — (exeuntes) Valete. 

Cl. et H. —Valete. 

Cl,—M irandus sane est Josephus, quod 
tam vehementer Carolinas ire con¬ 
cupiscat. 

H. —Equidem non miror; misereor ma¬ 
gis. 

Cl,—E go vero, cur ita tibi videatur, pla¬ 
ne non intellego 

H.—Missiones mea sententia sunt pror¬ 
sus neglegendae. 

Cl. Quare autem ita statuis? 

H.—Eo in primis quod eas existimo ab 
optimis operibus abstrahere. 

Cl,—Q uibus? Uberius ista persequere. 

H.—Geram tibi morem, atque ea, quae 


vis. quantum fotero explicabo. 
Nonne nobis iis officiis purfungen- 
dum est, quibus magis Deo gloriam 
tribuamus? 

Cl — Plane adsentior. 

H. — Jam vero, hic in Hispania, ejusmo¬ 
di officia frequentiora sunt quam 
quae in missionibus inveniri possint. 

Cl — Minime 

H —Tunc, dic, quaeso, in primis, qui¬ 
bus officiis Deum maxime laudari 
putas? 

Cl. —His, quibus fit ut peccatores a cul¬ 
pa abhorreant, suaque mandata 
faciant. 

H. — Ita prorsus existimo 

Cl.. — Id ergo, quod adserebas concidit 

H —Nequaquam; nam. cum in Hispa¬ 
nia hujusmodi conversionesfrequen- 
tiores eveniant, neglegamus potius 
missiones, quo majorem hominum 
numerum Deo consequamur. 

Cl. —Sed numquam ulli persuadere po¬ 
teris conversiones in Hispania fre- 
quentiores esse. 

H —Quid? Nonne saepissime usuvenit 
ut missionarii tres vel quatuor an¬ 
nos laborantes, fructum conlegeriat 
nullum? 

Cl. —Recte tu quidem,- hoc autem fere 
operariorum inopia evenit. Quodsi 
ex iis, qui aliis muneribus fungun¬ 
tur. aliqui in missiones perrexerint, 
procul dubio fructus uberior perci¬ 
peretur; «messis enim multa». 

H.—Id equidem video, neque tamen sa¬ 
tis mihi fecisti; nam fortasse dixerit 
quispiam in quibusdam missionibus 
conversiones paucas admodum esse, 
tum quia eam incolae recusare vi¬ 
dentur. tum quia sunt regiones ina 
nissimae 

Cl.— Haec minime obstant; evangelium 
namque iussit Christus ubique gen¬ 
tium praedicari; atque, hoc loco, re- 
■ cordare Sanctum lacobum, qui in 
Hispania septem omnino convertis¬ 
se dicitur; at vero sacrificio et ora¬ 
tione Deum placare studebat. 

(sequar ) 

Jaeques Maritatu. — Elements de phi- 

losophie.— Pierre Ttqui, Paris, 1933. 

Auctor In canipo Phllos phiae notis¬ 
simus, perplures annos ad ejusmodi stu¬ 
dia deditus, magnos sibi triumphos com¬ 
paravit scriptis, inter quae illud eminet 
quod hodie recensemus, in quo velut ad 
systema reduxit omnes suas philosophi¬ 
cas cognitiones. Finis quem in eo sibi 
proposuit Auctor, est doctrinam Aristo¬ 
telis et Divi Thomae exponere, ad judi¬ 
candum lumine duorum humanitatis 
Magistrorum, de theoriis quae saeculo¬ 
rum decursu sibi invicem succeserunt, 
et de praecipuis quaestionibus hodiernae 
Philosophiae. Materia de qua in opere 
disputatur antiqua quidem est, metho¬ 
dus autem, claritas et solutiones vere 
hodiernae. Juxta Auctoris consilium, 
Opus septem fasciculis seu voluminibus 
constabit, ex quibus duos sequentes ac¬ 
cepimus lectoribus que offerimus. 

I Introduction generale a !a Phi- 
losophie: In duas dividitur partes, pri¬ 
mam quae Philosophiae naturam, in 
eaque notiones historicas, conclusiones 
quoad realem notionem Philosophiae 
ejusque ad Scientias particulares relatio¬ 
nem inquirit; alteram quae divisionem 
pertractat in eaque partes Philosophiae, 
praecipua problemata quoad Logicam. 
Philosophiam speculativam et praefi¬ 
cam. 

H La Philosophie de la Nature: 
Praehabita cognitione modernae inter¬ 
pretationis poeticae et scientificae Uni¬ 
versi. studet Auctor interpretationi phi¬ 
losophicae, mirifice exponens Physicae 
Philosophicae respectum ad communem 
experientiam, ad Scientiam et Metaphy- 
sicam- Vere suus adparet in expositione 
novarum theoriarum ad istiutmodi pro¬ 
blematum solutionem, mira conceptuum 
praecisione. — Lectoribus nostris suade¬ 
mus ut talia sibi Opera adquirant quae 
discipulis et Professoribus magnam ae- 
ferent utilitatem. 


Dres. Wolfschlager et Kodi. — Au¬ 
gustini Confessiones. — Aschendorffs 
Klassiker,—Munster, 1931. 

Duo pulcra et parva volumina, ut 
sunt ompia notissimi Editoris, pro Scho¬ 
lis germanicis. In primo continetur Tex¬ 
tus juxta Editionem Vindobonnensem 
(Corpus Script. Eccles. Latin., 1896 ) et 
Teubnerianam (1898) cum doctissimis 
Prolegominis ex Vita et Scriptis Sancti 
Doctoris et recenti litteratura In altero 
continentur commentaria exegetica et 
historica ad usum alumnorum. 

Dorsch. Dr. Aemil, S.J .—Institutiones 
Theologiae Fundamentalis — Vol. I, 
De Religione Revelata. XVI-829 pg.; 
Vol II, De Ecclesia Christi, XV-774; 
Vol. III, De Inspiratione S Scriptu¬ 
rae, X-450. — Felizian Rauch, lnns- 
bruck 

Opus quod hodie lectoribus offeri¬ 
mus, magno pollet merito intrinseco. 
Ejusdem Auctor, eximius Professor Theo¬ 
logiae per plures annos in Universita¬ 
te Oenipontana, Scientiam Theologi¬ 
cam ditavit suo pioso cognitionum the¬ 
sauro, multorum annorum studio et la¬ 
bore adquisito. Noluit quidem illustris 
Professor novas lectoribus aperire vias 
sive methodos apologeticas, vel quaes¬ 
tiones solvere hucusque inauditas. Haec 
omnia ad ejus finem minus utilia vide¬ 
bantur: hic finis nihil aliud erat nisi in 
opere completo et ordinato tradere 
quidquid boni eloboratum fuerat in hac 
Scientia, quae nostris temporibus adeo 
colitur, ut alumni Universitatum Catho¬ 
licarum, Seminariorum et Collegiorum 
Religiosorum perfectam in ea eruditio¬ 
nem adipiscantur. Integrum opus perlus¬ 
travimus, eoque admodum usi sumus, 
et plane perspersimus Auctorem opta 
tam metam attigisse. Velut in unicam 
facem collegit Doctorum Ecclesiastico¬ 
rum lumina, nec Modernorum Scripto¬ 
rum addita contempsit, summaque prae- 

cisione, et mira profunditate omnes 
quaestiones pertractat. Datorum histori- 
coruth et -seienfciticorum abuntiaotiam 
cumfSJrltite et Ordine paedagogico per¬ 
fecte sociavit, ut par est in his operibus. 
Impressio nitida et typorqm varietate 
abundans, operis exitum auiit. —Notatu 
dignum, idque in nostris manualibus de¬ 
sideratur, Auctorem in longo tractatu de 
«Religione in genere» disserere, ineoque 
omnes conclusiones congerere ad quas 
scientia Religionum nostris diebus per¬ 
venit. — Professoribus et alumnis opus 
commendamus, dum ejusdem Auctori 
et Editori gratulamur. 

Julius Lbachh, €. M F. 

G. Ciyron, E. Contoux et A. Pr<vot. 

— Le Latin en 6.e — Methode d'Hu- 
manites Latines ;>enseignement se- 
cundafre; garpons et jeunes filles. — 
Un volum en 16xt9, 5 cartonC. pag- 
552-100 Photographies, 16 cartes et 
Plans; Orammaire, Vocabulaire, E- 
xercices, Initiation & la vie Romaine. 
— Epitome Historiae Graecae, Choix 
de textes faciles, Lexlque Ftancais- 
Latin et Latin-Francais. — Librairie 
Armand Colin. -^103, Boulevard Saint 
Michel. Paris. V • 

En tibi, humanissime lector, primum 
volumen collectionis quam ad docendam 
Latlnitit«m Ttcefitibiis methodis parant 
Clarissimi illi Galli Professores littera¬ 
rum Latinarum. Quem sibi proposuerunt 
finem non solum docendi sed etiam in 
docendo ad humanitatem alumnos edu¬ 
candi. hoc volumine vere consequetur 
methoduV illa religiose adhibita. Totam 
hujus primi curriculi materia in tres tri¬ 
mestres distribuitur et in unoquoque ita 
morphologia, syntaxis et vocabularium 
gradatlrp propcrpfinturiitex rebus faci¬ 
lioribus ad difficiliores suaviter alumnus 
ducatur per pauca, praecepta eaque cla¬ 
rissima. per exempla innumera, per plu- 


sitiS anteis ad res aptissimis vocabulis. 
Qua quidem methodo hoc tantum cu¬ 
rare debet magister Latinitatis, ut sedulo 
ab alumpis adhibeatur, nihil enim libro 
deest, neque superest ut patet titulum 
supra positum inspicientibus. Unitate 
etiam ad praesentem alumni statum 
seniper conspirant et morphologia et 
syntaxis et vocabularia, ea tamen men¬ 
sura et .quantitate cujuscapax consetur 
alumnus pedetentitn proficiens. Per par¬ 
tes et magnis intervallis docet declina¬ 
tiones et conjugationes regulares et 
praeceptiones syntacticas, sed ad finem 
grammaticae tabulas praebet ordinatas 
completissimas inter se comparatas e- 
xemplorum (nrodfcles) omnium et decli¬ 
nationum et conjugationum, et tandem 
repertorium methodicum totius synta¬ 
xis; quae omnia programma constituunt 
perfectissimum ad omnia recolenda quae 
prius didiceris. Qui opus hujusmodi sibi 
comparabunt praeceptores, scimus pro¬ 
fecto adserturos esse nos in eo commen¬ 
dando nec ampliores fuisse nec liberalio¬ 
res. Interea juvat effusis manibus aucto 
ribus plaudere eisque ex animo gratulari 
qui adeo praesens suis habuerint ani¬ 
mis lemma aedium editorialium Colin 
«Labeursans soin, labeur de rien», ut 
opus tam utile perfecerint. 

Emmanuel Jove, C. M. . 

Tite Live.— Histoire Romaine. — T 1. 

Traduction Nouvelle de Eugftne Las- 

serre - Garnier, Paris. 

Maximum Livii opus Historia Roma¬ 
na seu Annales, etiam Decadae appel¬ 
lantur, quia perspicuum est auctorem 
quasdan librorum series distinxisse tan 
quam partes singulas tanti operis. Sed 
plures periere, et hodie tantunr servan¬ 
tur Decades prima, tertia, quarta et pars 
quintae (Lite i-10, 21-45). Hoc vol. duos 
priores libroS primae "decadae continet 
cura propriis Periochis. Textui et inter¬ 
pretationi praemittitur compendium bi- 


res imagunculas classicas et themata 
abundantisslrna tum Latina tum Gallica 
et exercicia continuata ex Latino in Gal¬ 
licum et ex Gallica iri Latinum, propo'- 


bllpgraphicum et erudita Introductio 
studiis monographiHs innixa, praecipue 
Taine (Essai sur Tite Live, 1856). 

' H. Martija, C M F. 


AC Segarra - Palaestra Latina (Cervera) 01/01/1936 - Pagina 18 



87 


Exercitationes Scholares 


JactabunbiMi (Fabula Sinensis). — 
I. Cum duo homines iter facerent, quam¬ 
dam lecticam obviam invenerunt, quam 
inspicientes, primus «is qui sedet —in¬ 
quit— super lecticam ex anticis meis est, 
atque ex ea forte descendet si me vide¬ 
rit; propterea secedamus a via, nec hac 
molestia eum afficiamus». Itaque quo¬ 
tiescumque nobiles viatores invenerunt 
ipse eadem inculcabat; «A via seceda¬ 
mus, sunt enim ex meis intimis et fami¬ 
liaribus; a via secedamus». Cum autem 
quemdam veste detrita invenerint pri¬ 
mus vocem pressit; alter vero:» a via re¬ 
cedamus; is ex meis bonis amicis est. 
Tunc primus jocose; «Hujusmodi sunt 
amici tui?» —Cui alter: «Tibi nobiles 
accepisti, hosque mihi reliquisti; nisi 
eos eligam, quo me vertam?» 

Constantinus Barroso. 

Latinitatis alumnus 

Verdolaii, 22 X-35. 

II. Iter faciebant duo homines. Ali¬ 
quam lecticam in via invenerunt. Dixit 
tunc primus; «Secedamus de vial Hic se¬ 
dens in lectica collega meus est. Descen¬ 
det de lectica si oculos in me convertat. 
Secedamus de via; ne eum hac molestia 
afficiamus». Quotienscumque invenie¬ 
bant peregrinatores nobiles, idem sem- 
per dicebat primus; «Secedamus de via. 
Hic est aliquis inter collegas meos inti¬ 
mos». Cumque aliquod temporis spa¬ 
tium deambulassent, invenerunt quen- 
dam hominem centonibus male tectum, 
nihil dixit prior. Tunc dixit alter: «Heil 
secedamus de via! Hic est aliquis inter 
collegas meos optimos! — Statim prior 
jocose: «Ah!, dixit, hujusmodi sunt om¬ 
nes tui ii timi collegae?» — «Vae!, opti¬ 
mos tu elegisti omnes, respondit alter, re- 
liquens dumtaxat malos; nisi hos mihi 
sumo quo me vertam?» 

Cyriacus Sanchez. C. M. P. 

Segoinae. 


Las perlas falsas y las verdade- 
ras. - Asi hablaron en cierta ocasidn a 
las perlas verdaderas las falsas: vuestra 
raza se halla siempre rodeada de peli- 
gros. No os protegen ni las m&s intimas 
rec^maras, ni los cuartos reservados. ni 
ni los armarios con pieles de perros ma¬ 
rinos fabricados; intranquilas os llevan 
las nobles matronas sobre su cdndido 
cnello; y no muy seguras estciis en las 
im^genes que el pueblo venera en sus 
templos; nosotras. en cambio, jamds te- 
memos a los Iadrones, aunque nuestra 
belleza y tremulo brillo sea al vuestro 
muy semejante y con nuestro uso se vean 
miis hermosos los cabellos y vestidos. 
Confundidas con vosotras estamos a la 
venta en los escaparates de los joyeros 
donde ni nos faltan compradores ni ca- 
recemos de las alabanzas de los curio¬ 
sos. A lo que las verdaderas respondie- 
ron: El unico que por algtin tiempo pue- 
de alabaros y ser vuestro admirador es 
el simple o la gente sencilla que no en- 
tiende de estas cosas; pero, a la verdad, 
en nada os parec£is a nosotras; ni en Ia 
honra ni en el verdadero marito. 

VlCTORlANO ZURBANO, C. M P. 
Villa dei Rosario (Argcntina) 

Salve 

Salve potens regina, Mater misericors. 
Clarus nitor dulcedoque 
Ave unica spes nostra! Filii vagi 
Evae gementes plangimus 
In his profundis gemituum convallibus; 

Ergo advocata pauperum 
Nobis tuos oculos benignos detege, 
Ostende nobis Filium 
Sacrata Mater, vere filiorum eris 
Mater tuorum Hispaniae; 

Et a sacrato Monte Serrato tuo 
Miseros Iberos protege. 

Carentibus luce esto lumen pariter, 

Et necem ruentibus 
Deus tibi perenne, quae precantium 
Benigna votis annuis. 

Martinus Alsina, C. M. P. 

Alabonae, V Id. Maj,a. MCMXXXV. 

Compositiones vertendae 


Catelli (i), vulpes et cucurbita 

In amplam ficum longissimus irrepserat (2) 

Caulis (3) florentis et rarae cucurbitae; 

Magnusque Iructus pendebat cum ficulis. 

Duo constiterant cateili curiosius (4) 

Rem suspicientes; fructus spernunt arboris; 

Cucurbitae tantummodo dicunt (5) munera. 

At vulpes transit, carpitque ignorantiam; 

O capita utilium ignara! Non coloribus 
Aut mole (6) solum sunt res aestimabiles. 

( 1 ) Cachorros, pcmllos.—f 2 ) Encai amarse.—f 3 ) Planta, talio. —( 4 ) Comparativo 
dc intensidad: coii mucha curiosidad. — (5) Alabar.—( 6 J Ror la in apii itud, graiide^a . 


Latrunculus constanti animo praeditus 



Quid agit latro solus?—Quisnam eum vi¬ 
dit et quid facit? — Quo tegumento indu¬ 
tus est latro venientes perspiciens famulus ar¬ 
matos?—Quid tandem famulus, quid latro? 

Robar subripio 

precioso pretiosus 

rnuebles supellex (sine plur.) 

saco saccus 

piel pellis 

mirar por la ce- inspicere per 

rradura serae foramen 

haces fasces 

cubrirse contegere se 

fiera belua 

quedarse yerto de espanto extimescere 


MONITUM 

Subnotatores nostri ne obliviscantur oportet obligationem solutio¬ 
nis pretii incipere mense oilobri eamque valere usque ad mensem 
junium anni insequentis. Ideo in syngraphis pecuniariis duos simul 
annos constare facimus: 1935 — 1936 . 


Proi. Emmanutl Jov6, C. M. F. 

Moderator Tjpographla F. Campa Calmat - Tarregaa 


AC Segarra - Palaestra Latina (Cervera) 01/01/1936 - Pagina 20 










